สรุปภาวะตลาดต่างประเทศ ประจำวันที่ 30 ส.ค. 2562
สรุปภาวะตลาดต่างประเทศ ประจำวันที่ 30 ส.ค. 2562
สรุปภาวะตลาดต่างประเทศ ประจำวันที่ 30 ส.ค. 2562
2 ก.ย. 2562

ดัชนีดาวโจนส์ตลาดหุ้นนิวยอร์กปิดบวกเมื่อวันศุกร์ (30 ส.ค.) หลังจากนักลงทุนปรับตัวรับการเปิดเผยข้อมูลเศรษฐกิจที่ไร้ทิศทาง และคลายความกังวลเกี่ยวกับการทำสงครามการค้าระหว่างสหรัฐและจีน ก่อนที่ตลาดจะหยุดยาวในช่วงสุดสัปดาห์นี้ โดยตลาดหุ้นนิวยอร์กจะปิดทำการในวันจันทร์ เนื่องในวันแรงงานสหรัฐ
ดัชนีเฉลี่ยอุตสาหกรรมดาวโจนส์ปิดที่ 26,403.28 จุด เพิ่มขึ้น 41.03 จุด หรือ +0.16% และ ดัชนี S&amp;P500 ปิดที่ 2,926.46 จุด เพิ่มขึ้น 1.88 จุด หรือ +0.06% ขณะที่ดัชนี Nasdaq ปิดที่ 7,962.88 จุด ลดลง 10.51 จุด หรือ -0.13%
 
ตลาดหุ้นยุโรปปิดปรับตัวขึ้นเมื่อวันศุกร์ (30 ส.ค.) โดยได้แรงหนุนจากหุ้นกลุ่มอสังหาริมทรัพย์ของเยอรมนีที่พุ่งขึ้นอย่างมาก และนักลงทุนคลายความวิตกเกี่ยวกับความตึงเครียดด้านการค้าระหว่างสหรัฐและจีน
ดัชนี Stoxx Europe 600 บวก 0.73% ปิดที่ 379.48 จุด
ดัชนี CAC-40 ตลาดหุ้นฝรั่งเศสปิดที่ 5,480.48 จุด เพิ่มขึ้น 30.51 จุด หรือ +0.56%, ดัชนี DAX ตลาดหุ้นเยอรมันปิดที่ 11,939.28 จุด เพิ่มขึ้น 100.40 จุด หรือ +0.85% และ ดัชนี FTSE 100 ตลาดหุ้นลอนดอนปิดที่ 7,207.18 จุด เพิ่มขึ้น 22.86 จุด หรือ +0.32%
 
ตลาดหุ้นลอนดอนปิดปรับตัวขึ้นเมื่อวันศุกร์ (30 ส.ค.) โดยได้แรงหนุนจากหุ้นกลุ่มเหมืองแร่ที่พุ่งขึ้น หลังราคานิกเกิลทะยานขึ้นแตะระดับสูงสุดเป็นประวัติการณ์ และแนวโน้มการเริ่มเจรจาการค้าอีกครั้งระหว่างสหรัฐและจีนได้ช่วยหนุนตลาดด้วย
ดัชนี FTSE 100 ตลาดหุ้นลอนดอนปิดที่ 7,207.18 จุด เพิ่มขึ้น 22.86 จุด หรือ +0.32%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบเมื่อวันศุกร์ (30 ส.ค.) เนื่องจากนักลงทุนยังคงวิตกเกี่ยวกับอุปสงค์น้ำมันที่อ่อนแอ โดยนักวิเคราะห์ระบุว่า การชะลอตัวของเศรษฐกิจโลก เนื่องจากความไม่แน่นอนทางการค้า อาจทำให้ความต้องการน้ำมันดิบลดลง และส่งผลกระทบต่อราคาน้ำมัน
สัญญาน้ำมันดิบ WTI ส่งมอบเดือนต.ค. ร่วงลง 1.61 ดอลลาร์ หรือ 2.8% ปิดที่ 55.10 ดอลลาร์/บาร์เรล
สัญญาน้ำมันดิบเบรนท์ส่งมอบเดือนต.ค. ลดลง 65 เซนต์ หรือ 1.1% ปิดที่ 60.43 ดอลลาร์/บาร์เรล
 
สัญญาทองคำตลาดนิวยอร์กปิดร่วงลงเมื่อวันศุกร์ (30 ส.ค.) โดยปรับตัวลงเป็นวันที่ 3 ติดต่อกัน เนื่องจากนักลงทุนลดการถือครองทองคำ หลังจากการแข็งค่าของสกุลเงินดอลลาร์ทำให้สัญญาทองคำมีความน่าดึงดูดน้อยลง
สัญญาทองคำตลาด COMEX (Commodity Exchange) ส่งมอบเดือนธ.ค. ลดลง 7.50 ดอลลาร์ หรือ 0.49% ปิดที่ 1,529.40 ดอลลาร์/ออนซ์
สัญญาโลหะเงินส่งมอบเดือนธ.ค.เพิ่มขึ้น 1.9 เซนต์ หรือ 0.1% ปิดที่ 18.342  ดอลลาร์/ออนซ์
สัญญาพลาตินัมส่งมอบเดือนต.ค. พุ่งขึ้น 11.70 ดอลลาร์ หรือ 1.27% ปิดที่ 931.70 ดอลลาร์/ออนซ์
สัญญาพัลลาเดียมส่งมอบเดือนธ.ค. พุ่งขึ้น 67.70 ดอลลาร์ หรือ 4.6% ปิดที่ 1,539.20 ดอลลาร์/ออนซ์
 
ดอลลาร์สหรัฐแข็งค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อวันศุกร์ (30 ส.ค.) โดยได้แรงหนุนจากการเปิดเผยข้อมูลเศรษฐกิจที่แข็งแกร่งของสหรัฐ
ทั้งนี้ ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ปรับตัวขึ้น 0.4% แตะที่ระดับ 98.9057 เมื่อคืนนี้
ดอลลาร์แข็งค่าเมื่อเทียบกับฟรังก์สวิส ที่ระดับ 0.9906 ฟรังก์ จากระดับ 0.9873 ฟรังก์ และ ดอลลาร์สหรัฐแข็งค่าเมื่อเทียบกับดอลลาร์แคนาดา ที่ระดับ 1.3319 ดอลลาร์แคนาดา จากระดับ 1.3301 ดอลลาร์แคนาดา แต่ดอลลาร์สหรัฐอ่อนค่าเมื่อเทียบกับเงินเยน ที่ระดับ 106.25 เยน จากระดับ 106.62 เยน
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.0978 ดอลลาร์ จากระดับ 1.1052 ดอลลาร์ ขณะที่เงินปอนด์อ่อนค่าลงสู่ระดับ 1.2154 ดอลลาร์ จากระดับ 1.2177 ดอลลาร์ ส่วนดอลลาร์ออสเตรเลียแข็งค่าแตะที่ระดับ 0.6728 ดอลลาร์สหรัฐ จากระดับ 0.6727 ดอลลาร์สหรัฐ